**РЕШЕНИЕ № ПВ –68-ПР/2017 год.**

**за преценяване на необходимостта от извършване на оценка на въздействието върху околната среда**

**На основание**: чл. 93, ал.1 и ал.5 от *Закона за опазване на околната среда*(ЗООС); чл.7 ал.1 и чл. 8, ал. 1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31 ал. 4 и ал. 6 от Закона за биологичното разнообразие (ЗБР); чл. 40 ал. 3 и ал. 4, във връзка с чл. 2, ал. 1,т.1 от *Наредбата за условията и реда на извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал.1 и ал.2 от Наредбата за ОС, становищa от БД ИБР Пловдив и РЗИ Пловдив

**Р Е Ш И Х**

**да не се извършва** оценка на въздействието върху околната среда за **инвестиционно предложение**: **„Изграждане на селскостопанска постройка за отглеждане на животни и помещения за обитаване със собствен водоизточник-тръбен кладенец“**, което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони.

**Местоположение**: в ПИ 17806.23.16, землището на с.Граф Игнатиево, общ. Марица, област Пловдив.

**Възложител:** **ЗП Л. Генов**

**Характеристика на инвестиционното предложение /ИП/:**

Инвестиционното намерение е за изграждане на животновъдна ферма за полуинтензивно отглеждане (паша и оборно) на дребен рогат добитък (овце) с капацитет около 670 броя животни (агнета, шилета, плодници). Животните ще се отглеждата за мляко и месо.

В имот с площ 8 дка ще се изгради монолитна селскостопанска постройка за отглеждане на животни, със разгъната застроена площ 975,40 кв.м, в земеделска земя без промяна на предназначението й. Ще се обособи и двор за отглеждане на животните с площ 4,9 дка.

В сградата за отглеждане на животни е предвиденo обособявенето на следните помещения: обор с боксове за отделните групи животни, доилно помещение, помещение за събиране на мляко, кът за измиване на съдове, ветиринарен кабинет, карантинно помещение, фуражна кухня, битови помещения за обслужващия персонал.

Животните ще се отглеждат на сменяема постеля.

Хранене на животните – оборно и пасищно. През зимните месеци животните ще се хранят с фураж. Храната ще се приготвя във фуражната кухня.

Поене - в помещенията за отглеждане са предвидени автопоилки. За дворовете са предвидени групови поилки със спирателни кранове.

 Доене– механизирано с последващо транспортиране на млякото до млекопреработвателни предприятия.

Почистване – механизирано (с трактор с булдозерна дъска) или ръчно. Торовата маса ще се събира в торохранилище с водонепропусклив под и стени, с цел недопускане проникването на отпадни води в почвата и замърсяване на подземните води.

Стрижба- не е предвидено специално помещение за стрижба, но ще се оформя временен стригален пункт за тази цел, като ще се огражда място с преградни елементи.

Инвестиционното намерение предвижда и изграждане на един тръбен кладенец за обезпечаване нуждите от вода за бъдещата овцеферма и напояване на земеделски култури.

Параметри на водовземното съоръжение:

- проектна дълбочина на сондажния кладенец - 20 м;

- необходимо годишно водно количество – 15 430 м3/год;

- необходим максимакен дебит – 3 л/сек;

- координати- B 42017’17.14”, 24044’54.78”

Отпадните води от овцефермата от измиване на доилните апарати, хладилния танк за мляко, фуражната кухня и битово- фекални води ще се заустват в водоплътна септична яма.

Имотът е електрозахранен от “ЕВН България Електроразпределение” АД.

 Не се налага изграждането на нова или промяна на пътната инфраструктура.

Инвестиционното предложение попада в обхвата на т. 1, буква „д“ и т.2, буква „г“ от Приложение № 2 на *Закона за опазване на околната среда* (ДВ бр.91 /2002 год.) и чл.2, ал.1, т. 1 от Наредбата за ОС. Съгласно разпоредбата на чл.93, ал.1, т.1 от ЗООС инвестиционното предложение подлежи на процедура по преценяване на необходимостта от извършване на ОВОС.

Поземлен имот №17806.23.16, землището на с.Граф Игнатиево, общ. Марица, област Пловдив, в който се предвижда да се реализира инвестиционното предложение **не попада**  границите на защитени зони от мрежата НАТУРА 2000 и в защитени територии, съгласно Закона за защитените територии. Най-близо до местоположението на предвиденото за реализиране инвестиционно предложение е защитена зона: BG0000444 „Река Пясъчник” за опазване на природните местообитания и на дивата флора и фауна, приета от МС с Решение №122/02.03.2007 г. (ДВ бр.21/2007 г.).

Инвестиционното предложение подлежи на оценка за съвместимостта му с предмета и целите на опазване на защитените зони по реда на чл.31, ал.4 във връзка с ал.1 от Закона за биологичното разнообразие.

След преглед на представената информация и на основание чл.40, ал.3 от Наредбата по ОС, въз основа на критериите по чл.16 от нея е извършена преценка за вероятната степен на отрицателно въздействие, според която, предвид местоположението, характера и мащаба инвестиционното предложение, реализацията му няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитените зони.

**мотиви:**

 **I. Характеристика на предлаганото строителство, дейности, технологии: обем, производителност, мащабност, взаимовръзка и кумулиране с други предложения, ползване на природни ресурси, генерирани отпадъци, замърсяване и дискомфорт на околната среда, както и риск от инциденти.**

* Реализацията на обекта ще бъде извършена по класически методи за подобен тип строителство. Не се налага промяна на съществуваща или изграждане на нова пътна инфраструктура. Транспортният достъп ще се осъществява от съществуващ полски път с обособен вход в северозападната част на имота.
* В резултат на осъществяване на дейността не се очаква замърсяване на подземните и повърхностните води. С цел предпазване на почвите, повърхностните и подземните води се предвижда торовата маса да се събира в изолирано торохранилище с капацитет за съхранение на тор 61.5 м3 и постеля 10.4 м3, за минимум 6 месеца. След престояване ще се изнася за торене на собствени земеделски земи. Инвестиционното предложение включва изграждане на водоплътна яма. Не се предвижда заустване в повърхностен воден обект.
* Дискомфорт за околната среда е вероятен по време на строителните работи на фермата, свързан предимно с повишени нива на шум и прах, който дискомфорт ще бъде локален и временен в рамките на разглежданата площадка.
* Проектираното водовземно съоръжение с дълбочина 20м попада в рамките на подземно водно тяло BG3G000000Q013 „Порови води в Кватернер – Горнотракийска низина“.
* Всички отпадъци, генерирани от строителството и експлоатацията на обекта ще бъдат съхранявани и управлявани, съобразно нормативните изисквания на *Закона за управление на отпадъците.*
* Предвид характера на ИП, в хода на експлоатация на обекта не се предполага значително замърсяване и дискомфорт на околната среда. При нормално изпълнение и спазване на всички изисквания за експлоатация на обекта, рискът от инциденти ще е минимален.

**II. Местоположение в това число чувствителност на средата, съществуващото ползване на земята, относително наличие на подходящи територии, качеството и регенеративната способност на природните ресурси в района:**

● Инвестиционното предложение ще се реализира в имот извън населеното място, което осигурява липсата на отрицателни въздействия свързани с неприятни миризми и наднормен шум. Не са необходими допълнителни площи по време на строителството. Всички дейности ще се осъществявят единствено и само в границите на предвидената площадка.

* В резултат от реализирането на инвестиционното предложение и последващата експлоатация, не се очаква нарушаване на качествата и регенеративната способност на природните ресурси в района.
* След поискано становище, определящо степента на въздействие върху водните тела с писмо изх. № КД-04-594/03.01.2017г. БД ИБР Пловдив е дала заключение за допустимост на инвестиционното предложение от гледна точка на постигане на целите на околната среда. Въздействието от релизацията на така представеното инвестиционно предложение върху водите и водните екосистеми е преценено, като незначително.

**III. Способност за асимилация на екосистемата в естествената околна среда**:

● Инвестиционното предложение е предвидено да се реализира извън границите на защитени зони от мрежата НАТУРА 2000, поради което с реализацията му не се очаква пряко унищожаване, увреждане или влошаване състоянието на видовете, предмет на опазване на най-близката защитена зона BG0000444 „Река Пясъчник”.

● Поради отдалечеността на поземлен имот №17806.23.16, землището на с.Граф Игнатиево, общ. Марица, област Пловдив от защитената зона и характера на инвестиционното предложение, няма вероятност осъществяване на ИП да доведе до безпокойство на видовете, предмет на опазване в защитената зона и до намаляване на благоприятното им природозащитно състояние.

● Реализирането на инвестиционното предложение не предполага генериране на емисии и отпадъци във вид и количества, които могат да окажат значително отрицателно въздействие върху защитената зона и нейните елементи.

**IV. Характеристика на потенциалните въздействия - териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

* Териториалният обхват на въздействие в резултат на строителството и експлоатацията на инвестиционното предложение е ограничен и локален в рамките на имота.
* Реализацията на предложението не предполага трансгранично въздействие.
* Въздействието в резултат на експлоатацията на бъдещия обект ще бъде локално и дълготрайно, съгласно срока на експлоатацията му.
* С писмо изх. № 2435/22.03.2017г. РЗИ- Пловдиве определила, че при спазване на нормативното законодателство не се очаква риск за човешкото здраве от реализацията на ИП.

 **V. Обществен интерес към предложението за строителство, дейности или технологии :**

* В изпълнение на изискванията на чл. 6, ал. 9 и ал. 10 от Наредбата за ОВОС е осигурен обществен достъп до изготвената информация по Приложение 2 от Възложителя и е представено копие от документацията на Община Марица и Кметство с.Граф Игнатиево.
* С писмо с изх. № 70-00-182-(1)/06.04.2017г. Община Марица информира РИОСВ-Пловдив за липса на постъпили становища/възражения относно инвестиционното предложение.
* С писмо изх. № 10-04-121/30.03.2017г. Кметът на с.Граф Игнатиево информира РИОСВ-Пловдив за липса на постъпили възражения относно инвестиционното предложение.

**При спазване на следните условия:**

**1.** Водата от сондажния кладенец да се ползва само при спазване на всички процедури по Разрешителен режим, съгласно чл.50, ал.7, т.1 от *Закона за водите.*

**2.** Обектът да се експлоатира само при наличието на договор за предаване на труповете на умрелите животни в екарисаж.

**Настоящото Решение се отнася само за конкретно заявеното предложение и в посочения капацитет**.

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**Настоящото Решение губи правно действие, ако в срок 5 години от датата на влизането му в сила не е започнало осъществяването на инвестиционното предложение.**

**При промяна на инвестиционното предложение, на Възложителя или на някои от обстоятелствата, при които е било издадено настоящето Решение, Възложителят /новият Възложител/ трябва да уведоми РИОСВ гр. Пловдив до 14 дни след настъпване на измененията.**

**Решението може да бъде обжалвано чрез РИОСВ-Пловдив пред Министъра на околната среда и водите и/ или Административен съд– Пловдив в 14-дневен срок от съобщаването му на заинтересованите лица и организации по реда на Административно- процесуалния кодекс.**

**Доц. Стефан Шилев 18.04.2017г.** *Директор на РИОСВ - Пловдив*